Onsdag aften var Venstre fra Mariagerfjord kommune samlet på Astrup Kro for at vælge ny borgmesterkandidat og det blev en storsejr til Mogens Jespersen.

Venstre skulle finde ny borgmesterkandidat efter Tina Nedergaard trak sig fra posten på grund af politiske uenigheder. Onsdag aften var der fyldt kro for at finde den nye kandidat og det var Mogens Jespersen der vandt med 116 stemmer, mod modkandidaten Svend Madsen der fik 52 stemmer.